สรุปภาวะตลาดต่างประเทศ ประจำวันที่ 14 ก.พ. 2566
สรุปภาวะตลาดต่างประเทศ ประจำวันที่ 14 ก.พ. 2566
สรุปภาวะตลาดต่างประเทศ ประจำวันที่ 14 ก.พ. 2566
15 ก.พ. 2566

ดัชนีดาวโจนส์ตลาดหุ้นนิวยอร์กปิดลบในวันอังคาร (14 ก.พ.) เนื่องจากนักลงทุนกังวลว่าตัวเลขเงินเฟ้อที่สูงกว่าคาดอาจจะผลักดันให้ธนาคารกลางสหรัฐ (เฟด) เดินหน้าปรับขึ้นอัตราดอกเบี้ย
ดัชนีเฉลี่ยอุตสาหกรรมดาวโจนส์ปิดที่ 34,089.27 จุด ลดลง 156.66 จุด หรือ -0.46%, ดัชนี S&amp;P500 ปิดที่ 4,136.13 จุด ลดลง 1.16 จุด หรือ -0.03% และดัชนี Nasdaq ปิดที่ 11,960.15 จุด เพิ่มขึ้น 68.36 จุด หรือ +0.57%
ตลาดหุ้นยุโรปปิดบวกเล็กน้อยในวันอังคาร (14 ก.พ.) โดยได้แรงหนุนจากการคาดการณ์แนวโน้มผลประกอบการที่สดใสของบริษัทจดทะเบียน แต่ตลาดลดช่วงบวกลง หลังสหรัฐเปิดเผยข้อมูลเงินเฟ้อที่สูงเกินคาดซึ่งทำให้เกิดความวิตกว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยมากขึ้น
ทั้งนี้ ดัชนี STOXX 600 ปิดที่ 462.40 จุด เพิ่มขึ้น 0.37 จุด หรือ +0.08%
ดัชนี CAC-40 ตลาดหุ้นฝรั่งเศสปิดที่ 7,213.81 จุด เพิ่มขึ้น 5.22 จุด หรือ +0.07%, ดัชนี DAX ตลาดหุ้นเยอรมนีปิดที่ 15,380.56 จุด ลดลง 16.78 จุด หรือ -0.11% และดัชนี FTSE 100 ตลาดหุ้นลอนดอนปิดที่ 7,953.85 จุด เพิ่มขึ้น 6.25 จุด หรือ +0.08%
ตลาดหุ้นลอนดอนปิดบวกเล็กน้อยในวันอังคาร (14 ก.พ.) โดยได้แรงหนุนจากการปรับตัวขึ้นของหุ้นกลุ่มเทเลคอม แต่ตลาดลดแรงบวกในช่วงเช้าลง หลังสหรัฐเปิดเผยข้อมูลเงินเฟ้อที่สูงกว่าคาด ซึ่งทำให้นักลงทุนวิตกว่า ธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยต่อไป
ทั้งนี้ ดัชนี FTSE 100 ตลาดหุ้นลอนดอนปิดที่ 7,953.85 จุด เพิ่มขึ้น 6.25 จุด หรือ +0.08% หลังแตะระดับสูงเป็นประวัติการณ์ในช่วงเช้า
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันอังคาร (14 ก.พ.) หลังมีรายงานว่าสหรัฐเตรียมระบายน้ำมันจากคลังสำรอง ขณะเดียวกันนักลงทุนจับตาการเปิดเผยรายงานสต็อกน้ำมันดิบของสหรัฐในวันนี้
ทั้งนี้ สัญญาน้ำมันดิบ WTI ส่งมอบเดือนมี.ค. ลดลง 1.08 ดอลลาร์ หรือ 1.4% ปิดที่ 79.06 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนเม.ย. ลดลง 1.03 ดอลลาร์ หรือ 1.2% ปิดที่ 85.58 ดอลลาร์/บาร์เรล
สัญญาทองคำตลาดนิวยอร์กปิดบวกเล็กน้อยในวันอังคาร (14 ก.พ.) ท่ามกลางการซื้อขายที่ผันผวน หลังจากกระทรวงแรงงานสหรัฐเปิดเผยดัชนีราคาผู้บริโภค (CPI) เดือนม.ค.ที่สูงกว่าการคาดการณ์ของนักวิเคราะห์
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 1.9 ดอลลาร์ หรือ 0.1% ปิดที่ 1,865.4 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 2.1 เซนต์ หรือ 0.1% ปิดที่ 21.873 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 20.2 ดอลลาร์ หรือ 2.11% ปิดที่ 939.2 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 70.30 ดอลลาร์  หรือ 4.6% ปิดที่ 1,466.20 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันอังคาร (14 ก.พ.) หลังสหรัฐเปิดเผยข้อมูลเงินเฟ้อ ขณะที่นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงยอดค้าปลีกและการผลิตภาคอุตสาหกรรม
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.12% แตะที่ระดับ 103.2355
ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.3337 ดอลลาร์แคนาดา จากระดับ 1.3341 ดอลลาร์แคนาดา และอ่อนค่าเมื่อเทียบกับโครนาสวีเดน ที่ระดับ 10.3572 โครนา จากระดับ 10.3937 โครนา
อย่างไรก็ดี ดอลลาร์แข็งค่าเมื่อเทียบกับเงินเยน ที่ระดับ 133.05 เยน จากระดับ 132.46 เยน และแข็งค่าเมื่อเทียบกับฟรังก์สวิส ที่ระดับ 0.9214 ฟรังก์ จากระดับ 0.9203 ฟรังก์
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0738 ดอลลาร์ จากระดับ 1.0715 ดอลลาร์ และเงินปอนด์แข็งค่าขึ้นแตะที่ระดับ 1.2175 ดอลลาร์ จากระดับ 1.2131 ดอลลาร์